– Հիասթափություններ, իհարկե, եղան: Հալիձորից Տա-Թևեր ճոպանուղին նստեցինք և մոտ 10 րոպե հիացած ու ապշած նայում էինք հպարտ լեռներին, փարթամ բնությանը, գեղեցիկ վայրերին, որոնց վրայով ճախրում էինք Տաթևի թևերի վրա: Եվ ահա, տեղ հասանք: Մեր առջև բացվեց Տաթև համալիրը` իր ամբողջ գեղեցկությամբ: Իսկ վանքի անմիջապես հարևանությամբ ինչ-որ մեկը որոշել էր գումար վաստակել: Խոսքը մի այսպես կոչված ռեստորանի մասին է, որտեղից հնչում էր անորակ ռաբիս երաժշտություն: Մի պահ ցանկանում էիր կտրվել երկրից, վայելել եկեղեցում անցկացվող պատարագը, ու մեկ էլ ականջիդ էին հասնում ցածրորակ երաժշտության ելևէջները: Սա ամենաշատն էր, որ հիասթափեցրեց ինձ: